ביצנית אפורה

ביצנית אפורה (שם מדעי: Xenus cinereus) היא מין עוף נודד קטן מהאזור הפלארקטי והוא המין היחיד בסוג Xenus שבמשפחת החרטומניים. באנגלית היא נקראת ביצנית טרק על שם נהר הטרק אשר נשפך למערב הים הכספי, כיוון שנצפתה לראשונה סביב אזור זה.

בישראל הביצנית האפורה היא חולפת נדירה. בחודשי יולי-אוגוסט נצפתה בעיקר באזור חוף הכרמל ובאביב נצפתה מספר פעמים באילת.<ref></ref>

== טקסונומיה ==
הביצנית האפורה תוארה ואויירה באופן רשמי בשנת 1775 על ידי חוקר הטבע הגרמני יוהאן אנטון גולדנסטאט תחת השם המדעי Scolopax cinerea. הוא דיווח שראה זוגות מתרבים בשפך נהר הטרק לים הכספי.<ref></ref> כעת זהו המין היחיד שהוגדר בסוג Xenus שהוצג בשנת 1829 על ידי חוקר הטבע הגרמני יוהאן יקוב קאופ.<ref></ref><ref name=":0"></ref> שם הסוג Xenus הוא מיוונית עתיקה מהמילה xenos שפירושה "זר". הכוונה ב"זר" היא לכך, שמין זה שונה בצבעו, מקורו ומאפייניו הפיזיים מסוגים אחרים של חרטומניים. שם המין cinereus הוא מלטינית: cinis, cineris, שפירושו "אֵפֶר", רמז לצבעו האפור<ref></ref> המין נחשב למונוטיפי. לא מוכרים תת-מינים שלו.<ref name=":0" />

מבין החרטומניים, הסוג Xenus הוא חלק מהענף הפילוגנטי של הביצנית, הטאטלר והשחיינית וקשור פחות לסוג חופית. בהתבסס על מידת ההסתעפות בריצוף ה-DNA ומאובנים שמשוער כי שייכים לביצניות ושחייניות מסביבות גבול תקופת האוליגוקן/ מיוקן לפני כ-23–22 מיליון שנים, ככל הנראה התפצלה הביצנית האפורה מקרוביה באוליגוקן המאוחר. לפי כמות המאובנים הבסיסיים הרבים של הקבוצה שנמצאו באירואסיה, סביר להניח ששם מקורו של מין זה, סביר להניח כי בעקבות בידוד האוכלוסייה לאחר ששרידי הים הטורגאי התייבשו לחלוטין, שהתרחש בסביבות אותה העת.<ref></ref><ref></ref><ref></ref>

== תיאור ==
ממוזער

הביצנית האפורה גדולה במעט מביצנית לבנת-הבטן, באורך של כ-22–25 ס"מ, מקורה הארוך והמעוקל מעלה מזכיר קצת את זה של סייפן, אך מעוקל פחות, מה שהופך אותו לקל לזיהוי. כפי שהשם המדעי שלה מרמז, צבע נוצותויה אפור באזור החזה, הפנים והגב; גבת עינה לבנה ועשויה להופיע לעיתים מעט קשה לזיהוי. הבטן לבנבנה וכפות רגליה צהובות; בסיס המקור צהבהב, ושאר המקור שחור.

קול קריאתה היא שריקה גבוהה.

== תפוצה ואקולוגיה ==
הביצנית מתרבה ליד מים בטייגה מפינלנד דרך צפון סיביר ועד לנהר קולימה, ונודדת דרומה בחורף לחופים טרופיים במזרח אפריקה, דרום אסיה ואוסטרליה, ומעדיפה בדרך כלל אזורים בוציים. היא נודדת נדירה במערב אירופה, במיוחד בסתיו היא נצפתה עוברת במהלך הנדידה באיי מריאנה. כמעט מדי שנה וככל הנראה לעיתים קרובות יותר בתקופה האחרונה, מספר עופות נודדים לאלסקה ולאיים האלאוטיים והפריבילוף. מדי כמה שנים, מספר פרטים בודדים מתועדים באזור הניאוטרופי, לשם הם מגיעים מאפריקה, או כתוהים מצפון אמריקה המלוות להקות חרטומניים דרומה לחורף. פרטים אלו תועדו דרומית עד לארגנטינה.<ref></ref><ref></ref><ref name=":1"></ref>

השוני הגנטי של הביצנית האפורה על פני טווח תפוצתה הוא נמוך, עם עדויות לצמצום השוני ואחריהן התרחבות. בנהר הדנייפה במזרח אירופה קיימת אוכלוסייה המבודדת המראה בידול גנטי משמעותי.<ref></ref>

הביצנית האפורה מטילה שלוש או ארבע ביצים בחלקות קרקע בהן היא חופרת ברגליה ליצירת שורה.

הביצנית האפורה אוהבת להתרועע עם ארנריה אדמונית, מיני חופיות קטנות וחופמיים (מלבד חופזי); ביצנית נודדת בפאראטי (מדינת ריו דה ז'ניירו) נצפתה מזדווגת עם ביצנית מנוקדת (Actitis macularius).<ref name=":1" /> לפיכך ייתכן שהביצנית האפורה תחת תנאים טבעיים עשויה להזדווג עם ביצנית לבנת-בטן (A. hypoleucos), קבוצת אחות (בעץ האבולוציוני) של הביצנית המנוקדת. מכיוון שהכלאות בין עופות חוף היא דבר נפוץ ביותר והסוג Actitis הוא בעל קרבה פילוגנטית, זיווגים כאלה (אם הם אכן מתרחשים) עשויים להוליד צאצאים היברידיים.

הביצנית האפורה נמנית עם המינים המוגדרים במסגרת הסכם השימור של עופות מים נודדים אפריקנים-אירואסיתיים (AEWA). עקב שכיחותה היא אינה נחשבת למין מאוים על ידי IUCN.<ref></ref>

== גלריה ==
<gallery>
קובץ:Terek Sandpiper, Little Stint, Marsh Sandpiper, C Redshank W2 IMG 6891.jpg|ביצנית אפורה, חופית קטנה וביצנית עדינה בשמורת הטבע קרישנה, אנדרה פרדש, הודו.
קובץ:Xenus cinereus eating ragworm.JPG|ביצנית אפורה אוכלת תולעת בנהר שונאי, יפן.
קובץ:Xenus cinereus MWNH 0248.JPG|ביצה, אוסף מוזיאון ויסבאדן.
קובץ:Terek Sandpiper (Xenus cinereus) (8079446567).jpg|חופית אפורה בתעופה.
קובץ:Terek Sandpiper AMSM5480 TSAN.jpg|בג'מנגאר, הודו.
קובץ:Terek Sandpiper AMSM5481.jpg|בג'מנגאר, הודו.
</gallery>

== קישורים חיצוניים ==

* [https://www.birds.org.il/he/species-page/205/species-description ביצנית אפורה], באתר הצפרות הישראלי
== הערות שוליים ==

קטגוריה:בעלי חיים שתוארו ב-1775
קטגוריה:טקסונים שתוארו בידי יוהאן אנטון גולדנסטאט
קטגוריה:חרטומניים
קטגוריה:ארץ ישראל: חרטומניים
קטגוריה:מונגוליה: עופות
קטגוריה:רוסיה: עופות